Ha az ördög megkísért
A szegény vidéki pap hazamegy, és látja, hogy a felesége egy szép új ruhát próbálgat a tükör előtt. Meglátva az árcédulát, rémülten felkiált: - Hogy tudtad ezt megvenni? Tudod, hogy nem engedhetjük meg magunknak! - Jaj drágám, - feleli az asszony - megláttam a kirakatban és szinte magához vonzott. A következő pillanatban már a próbafülkében találtam magam, és - ez csakis az Ördög műve lehetett - valaki azt súgta, hogy: "Fantasztikusan nézel ki ebben a ruhában!" - De, jól tudod, hogy ha az Ördög megkísért, hátat kell neki fordítanod! - Igen, de azt mondta, hogy hátulról is jól nézek ki benne! 